เช็กสิทธิ์ เยียวยาเกษตรกร ธ.ก.ส. โอนเงิน 5000 ทุกวัน ไม่เว้นวันหยุดราชการ
อย่าลืมตรวจสอบสิทธิ์ เยียวยาเกษตรกร เช้านี้หลายคนได้รับเงินเยียวยา 5000 บาท เนื่องจาก ธ.ก.ส. โอนเงินทุกวัน ไม่เว้นวันหยุดราชการจากกรณี การประชุมคณะรัฐมนตรี (ครม.) เมื่อวันที่ 25 เม.ย. 2563 มีมติเห็นชอบการดำเนินโครงการช่วยเหลือเกษตรกรที่ได้รับผลกระทบจากการระบาดของโรคไวรัส โควิด-19 รายละ 5000 บาทต่อเดือน เป็นระยะเวลา 3 เดือน ตั้งแต่เดือน พ.ค.-ก.ค. 2563 รวมวงเงินของโครงการ 150000 ล้านบาท ตามข่าวที่เสนอไปแล้วนั้นล่าสุด นายอุตตม สาวนายน รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เผยว่า ธ.ก.ส. ได้ดำเนินการจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโควิด-19 ตามมติคณะรัฐมนตรี โดยจ่ายเดือนละ 5000 บาท เป็นระยะเวลา 3 เดือน จำนวน 10 ล้านราย โดยเริ่มทยอยโอนเงินผ่าน ธ.ก.ส. ทุกสาขากว่า 1200 สาขาทั่วประเทศ ตั้งแต่วันที่ 15 พ.ค. 2563 ที่ผ่านมา วันละประมาณ 1 ล้านราย ไม่เว้นวันหยุดราชการทั้งนี้ ยังมีเกษตรกรที่มีสิทธิ์ได้รับเงินเยียวยา แต่ยังไม่สามารถโอนเงินได้อีกจำนวนหนึ่ง ซึ่งปัญหาส่วนใหญ่ร้อยละ 97 ไม่พบบัญชีเงินฝาก จึงขอให้เกษตรกรผู้ได้รับสิทธิ์ ให้ตรวจสอบสิทธิ์และแจ้งเลขบัญชีรับโอนในเว็บไซต์ www.เยียวยาเกษตรกร.com โดยเร็ว ซึ่งเมื่อวันที่ 20 พ.ค. 2563 กษ. ได้ส่งข้อมูลเกษตรกรกลุ่มที่ 1 รอบ 2 ให้ ธ.ก.ส. อีกจำนวน 3519434 ราย ซึ่งได้มีการวางแผนจ่ายตั้งแต่วันที่ 22-29 พ.ค. 2563อย่างไรก็ตาม สำหรับเกษตรกรกลุ่มที่ 2 ที่อยู่ระหว่างการปรับปรุงข้อมูลทะเบียนเกษตรกรและการขึ้นทะเบียนใหม่เพิ่มเติม เมื่อได้รับรายชื่อจากเกษตรกร และผ่านการตรวจสอบความซ้ำซ้อนแล้ว ธ.ก.ส. จะเร่งดำเนินการโอนเงินเข้าบัญชีเกษตรกรโดยเร็วต่อไป1. เข้าเว็บไซต์ www.เยียวยาเกษตรกร.com หรือ (คลิกที่นี่)2. กดคลิกคำว่า ตรวจสอบผลการโอนเงิน3. กรอกหมายเลขบัตรประชาชน (เฉพาะเกษตรกรที่ขึ้นทะเบียนแล้ว)4. กรอกหมายเลข 4 ตัว รหัสความปลอดภัย (โดยจะขึ้นตัวเลข 4 ตัว ด้านบนช่องกรอก)5. คลิกว่า ตรวจสอบ6. เมื่อท่านได้รับสิทธิ์ เว็บไซต์จะขึ้นหน้าสถานะการโอน พร้อมรายละเอียดสถานะ.
อย่าลืมตรวจสอบสิทธิ์ เยียวยาเกษตรกร เช้านี้หลายคนได้รับเงินเยียวยา 5000 บาท เนื่องจาก ธ.ก.ส. โอนเงินทุกวัน ไม่เว้นวันหยุดราชการ
เยียวยาเกษตรกร,www.เยียวยาเกษตรกร.com เช็คสิทธิ์,www.เยียวยาเกษตรกร.com,เยียวยาเกษตรกรตรวจสอบสิทธิ์,ลงทะเบียนเยียวยาเกษตรกร,เงินเยียวยาเกษตรกร,ตรวจสอบสิทธิ์เกษตรกรรับเงินเยียวยา